2017-yilgi soliq va budjet siyosatining asosiy yo‘nalishlari qabul qilingani munosabati bilan O‘zbekiston Respublikasi Prezidentining ayrim Farmonlariga qo‘shimcha va o‘zgartishlar kiritish, shuningdek, ba’zilarini o‘z kuchini yo‘qotgan deb hisoblash

2017-yilgi soliq va budjet siyosatining asosiy yo‘nalishlari qabul qilingani munosabati bilan, shuningdek, qonun hujjatlarining ayrim normalarini muvofiqlashtirish maqsadida:
 1. O‘zbekiston Respublikasi Prezidentining ayrim farmonlariga 1-ilovaga muvofiq qo‘shimcha va o‘zgartishlar kiritilsin.
 2. O‘zbekiston Respublikasi Prezidentining ba’zi farmonlari 2-ilovaga muvofiq o‘z kuchini yo‘qotgan deb hisoblansin.
 3. Ushbu Farmonning ijrosini nazorat qilish O‘zbekiston Respublikasining Bosh vaziri A. Aripov zimmasiga yuklansin.
 2. O‘zbekiston Respublikasi Prezidentining “2002-yilning 1-sentabridan boshlab o‘qituvchilar va o‘quv yurtlari muallimlarining, ilmiy xodimlarning ish haqi miqdorlarini oshirish to‘g‘risida” 2002-yil 7-avgustdagi PF-3112-sonli Farmoni 2-bandi quyidagi tahrirda bayon etilsin:
 “2. 2017/2018 o‘quv yilidan boshlab o‘quv yuklamasi quyidagicha belgilansin:
 umumta’lim maktablarining boshlang‘ich sinf o‘qituvchilari uchun — haftasiga 18 soat;
 umumta’lim maktablarining yuqori sinf o‘qituvchilari uchun — haftasiga 20 soat;
 o‘rta maxsus, kasb-hunar ta’limi muassasalari o‘qituvchilari uchun — yiliga 820 soat”.
 3. O‘zbekiston Respublikasi Prezidentining 2003-yil 26-fevraldagi PF-3214-sonli Farmoni bilan tasdiqlangan Respublika ixtisoslashtirilgan tibbiy markazini barpo etish va uning faoliyatini tashkil qilish tartibi to‘g‘risidagi nizomning 28-bandidagi:
 a) ikkinchi xatboshi quyidagi tahrirda bayon etilsin:
 “imtiyozli toifadagi bemorlarga poliklinikalarning mavjud o‘rin fondi va qabul qilish quvvatining 20 foiziga qadar hajmda yuqori malakali ixtisoslashtirilgan bepul yordam ko‘rsatishi uchun Markaz xizmatlari haqini to‘lashga”;
 b) beshinchi xatboshidagi “xizmat ko‘rsatish sarf-xarajatlarini qoplashga” so‘zlari “xizmat ko‘rsatish haqini to‘lashga” so‘zlari bilan almashtirilsin.
 v) oltinchi xatboshidagi “xarajatlarini davlat budjeti mablag‘lari hisobidan moliyalash” so‘zlari “xizmatlari haqini davlat budjeti mablag‘lari hisobidan to‘lash” so‘zlari bilan almashtirilsin.
 4. “O‘zbekiston Respublikasi Prezidentining 1998-yil 9-apreldagi “Xususiy tadbirkorlik, kichik va o‘rta biznesni rivojlantirishni yanada rag‘batlantirish chora-tadbirlari to‘g‘risida”gi PF-1987-son Farmoniga o‘zgartish va qo‘shimchalar kiritish haqida” O‘zbekiston Respublikasi Prezidentining 2003-yil 30-avgustdagi PF-3305-sonli Farmoni 2-bandining uchinchi xatboshidagi “(sho‘ba)” so‘zi chiqarib tashlansin.
 5. “O‘zbekiston Respublikasi Prezidentining ba’zi Farmonlariga o‘zgartishlar kiritish to‘g‘risida” O‘zbekiston Respublikasi Prezidentining 2004-yil 3-martdagi PF-3404-sonli Farmonining uchinchi va to‘rtinchi xatboshilari chiqarib tashlansin.
 6. O‘zbekiston Respublikasi Prezidentining “To‘g‘ridan-to‘g‘ri xususiy xorijiy investitsiyalarni jalb etishni rag‘batlantirish borasidagi qo‘shimcha chora-tadbirlar to‘g‘risida” 2005-yil 11-apreldagi PF-3594-sonli Farmoni 2-bandining to‘rtinchi xatboshidagi “kamida 33 foizini tashkil etishi lozim;” so‘zlari “kamida 33 foizni, aksiyadorlik jamiyatlari uchun esa — kamida 15 foizni tashkil etishi lozim;” so‘zlari bilan almashtirilsin.
 7. “O‘zbekiston Respublikasi Prezidentining ayrim hujjatlariga o‘zgartish va qo‘shimchalar kiritish to‘g‘risida” O‘zbekiston Respublikasi Prezidentining 2014-yil 8-iyuldagi PF-4631-sonli Farmoni ilovasi 56-bandi “b” kichik bandining uchinchi xatboshi chiqarib tashlansin.
 1. O‘zbekiston Respublikasi Prezidentining “Xususiy tadbirkorlik va kichik biznesni sug‘urta yo‘li bilan himoya qiluvchi Agentlikni tashkil qilish to‘g‘risida” 1995-yil 26-iyuldagi PF-1207-sonli Farmoni.
 2. O‘zbekiston Respublikasi Prezidentining “Xalq badiiy hunarmandchiliklari va amaliy san’atini yanada rivojlantirish chora-tadbirlari to‘g‘risida” 2005-yil 28-martdagi PF-3588-sonli Farmoni.